CELEX: 32012D0650
Language: da
Date: 2012-10-17 00:00:00
Title: 2012/650/EU: Kommissionens gennemførelsesafgørelse af 17. oktober 2012 om ændring af bilag II til beslutning 2006/766/EF for så vidt angår oplysningerne om Curaçao og Sint Maarten i listen over tredjelande og områder, hvorfra det er tilladt at importere visse fiskevarer til konsum, og om sletning af De Nederlandske Antiller fra samme liste (meddelt under nummer C(2012) 7147)  EØS-relevant tekst

19.10.2012   
            
            
               DA
            
            
               Den Europæiske Unions Tidende
            
            
               L 288/13
            
         KOMMISSIONENS GENNEMFØRELSESAFGØRELSE
   af 17. oktober 2012
   om ændring af bilag II til beslutning 2006/766/EF for så vidt angår oplysningerne om Curaçao og Sint Maarten i listen over tredjelande og områder, hvorfra det er tilladt at importere visse fiskevarer til konsum, og om sletning af De Nederlandske Antiller fra samme liste
   (meddelt under nummer C(2012) 7147)
   (EØS-relevant tekst)
   (2012/650/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (1), særlig artikel 11, stk. 1, og
   ud fra følgende betragtninger:
   
               (1)
            
            
               I forordning (EF) nr. 854/2004 er der fastsat særlige bestemmelser for tilrettelæggelsen af den offentlige kontrol af animalske produkter. Det fastsættes navnlig, at animalske produkter kun må importeres fra et tredjeland eller en del af et tredjeland, som er opført på en liste, der er udarbejdet og opdateret i overensstemmelse med nævnte forordning.
            
         
               (2)
            
            
               Det fastsættes også i forordning (EF) nr. 854/2004, at der ved udarbejdelse og ajourføring af sådanne lister skal tages hensyn til Unionens kontroller i tredjelande og garantierne givet af tredjelandenes kompetente myndigheder for så vidt angår opfyldelse af Unionens foder- og fødevarelovgivning og dyresundhedsbestemmelserne i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2).
            
         
               (3)
            
            
               Ved Kommissionens beslutning 2006/766/EF af 6. november 2006 om lister over tredjelande og områder, hvorfra det er tilladt at importere toskallede bløddyr, pighuder, sækdyr, havsnegle og fiskevarer (3), er der fastsat lister over tredjelande, der opfylder betingelserne i forordning (EF) nr. 854/2004, og som derfor er i stand til at garantere, at disse produkter opfylder de sundheds- og hygiejnebetingelser, der er fastsat i EU-lovgivningen til beskyttelse af forbrugernes sundhed, og dermed kan eksporteres til Unionen. Bilag II til beslutning 2006/766/EF indeholder en liste over tredjelande og områder, hvorfra det er tilladt at importere visse fiskevarer til konsum til Unionen, bortset fra levende, kølede, frosne eller forarbejdede toskallede bløddyr, pighuder, sækdyr og havsnegle.
            
         
               (4)
            
            
               Det selvstyrende land De Nederlandske Antiller er for øjeblikket omfattet af listen i bilag II til beslutning 2006/766/EF som et tredjeland, hvorfra det er tilladt at importere visse fiskevarer til konsum.
            
         
               (5)
            
            
               Efter en intern reform i Kongeriget Nederlandene, som trådte i kraft den 10. oktober 2010, var De Nederlandske Antiller ikke længere et selvstyrende land i nævnte kongerige. Samme dag fik Curaçao og Sint Maarten status af selvstyrende lande i Kongeriget Nederlandene, mens Sint Eustatius og Saba fik status af særlige kommuner i den europæiske del af Kongeriget Nederlandene. Oplysningerne om De Nederlandske Antiller bør derfor slettes fra listen i bilag II til beslutning 2006/766/EF.
            
         
               (6)
            
            
               De kompetente myndigheder i Curaçao og Sint Maarten har forelagt de nødvendige oplysninger for Kommissionen, som beviser, at hygiejnekontrollen i de selvstyrende lande giver tilstrækkelige garantier for, at EU-reglerne overholdes. Det fremgår endvidere af de oplysninger, som de kompetente myndigheder i Curaçao og Sint Maarten har fremlagt, at disse myndigheder har de samme juridiske beføjelser til at gennemføre kontroller, som den kompetente myndighed tidligere havde i De Nederlandske Antiller, og at fødevarevirksomhederne er bundet af de samme forpligtelser som i perioden, før De Nederlandske Antiller ophørte med at eksistere. Desuden fremgår det af oplysningerne, at de officielle hygiejnekontroller i de selvstyrende lande vil fortsætte på samme niveau som i perioden før De Nederlandske Antiller ophørte med at eksistere.
            
         
               (7)
            
            
               Oplysningerne om Curaçao og Sint Maarten bør derfor optages på listen i bilag II til beslutning 2006/766/EF.
            
         
               (8)
            
            
               Afgørelse 2006/766/EF bør derfor ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I bilag II til beslutning 2006/766/EF foretages følgende ændringer:
   
               1)
            
            
               Oplysningerne om De Nederlandske Antiller udgår.
            
         
               2)
            
            
               Følgende oplysninger om Curaçao indsættes mellem oplysningerne for Cap Verde og Algeriet:
               
                           »CW
                        
                        
                           CURAÇAO«
                        
                        
                            
                        
                     
         
               3)
            
            
               Følgende oplysninger om Sint Maarten indsættes mellem oplysningerne for El Salvador og Togo:
               
                           »WSX
                        
                        
                           SINT MAARTEN«
                        
                        
                            
                        
                     
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 17. oktober 2012.
      
         
            På Kommissionens vegne
         
         Maroš ŠEFČOVIČ
         
            Næstformand
         
      
   
   
      (1)  EUT L 139 af 30.4.2004, s. 206.
   
      (2)  EUT L 165 af 30.4.2004, s. 1.
   
      (3)  EUT L 320 af 18.11.2006, s. 53.